
Pkt. 1: AFTALEPARTER
Denne aftale er indgået mellem følgende parter
Statsautoriseret fodterapeut
NAVN
CVR: XXX
ADRESSE
POSTNUMMER OG BY
(herefter kaldet fodterapeuten) 

og medundertegnede virksomhed

NAVN
CVR: XXX
ADRESSE
POSTNUMMER OG BY
(herefter kaldet virksomhed)
Pkt. 2: IKRAFTTRÆDELSE
Denne aftale træder i kraft den XX (indsæt dato) og løber, indtil den opsiges af én af parterne.
Pkt. 3: FORMÅL OG INDHOLD 
Formålet med aftalen er at tilbyde virksomheden et attraktivt sundhedstilbud til medarbejderne. Hermed kan virksomheden være med til at forebygge sygemeldinger og lindre allerede opståede smerter og lidelser hos de ansatte. 
Som led i aftalen tilbyder fodterapeuten derfor følgende ydelser til virksomhedens ansatte:
· Fodbehandling (behandling af hårdhudsdannelser, ligtorne, oprensning af negle, småaflastninger, mm.)
· Behandling af nedgroede negle (påsætning af bøjle til opretning af negl)

· Individuelt fremstillede indlæg (indlæg fremstillet individuelt til den enkelte medarbejder på baggrund af en analyse af medarbejderes fodstilling og gangafvikling). 

Pkt. 4: PRIS 
Prisen for de i pkt. 3 nævnte ydelser er aftalt til følgende
· Almindelig fodbehandling: XX kr.
· Bøjlebehandling: XX kr. 
· Individuelt fremstillede indlæg: XX kr.
De ovennævnte priser reguleres ikke automatisk. Hvis den ene af partnerne ønsker regulering af de aftalte priser, finder dette sted som en genforhandling af kontrakten. 
Pkt. 5: AFREGNING
Fodterapeuten sender hver måned én samlet afregning til virksomheden for de ydelser, der er leveret i den forudgående måned. Afregningen indeholder specificeret information om navn på behandlet person og dato for behandlingen. 
Afregningen fremsendes senest den XX i hver måned, og skal betales inden 14 dage. Hvis virksomheden ikke betaler rettidigt, er fodterapeuten berettiget til at opkræve et rykkergebyr. 
Pkt. 6: SKATTEMÆSSIGE FORHOLD
Det fremgår af SKM2009.518.SR fra Skatterådet, at en virksomhed kan tilbyde at betale for fodterapi og fodplejebehandling til de ansatte i forbindelse med arbejdsrelaterede lidelser/skader uden skattemæssige konsekvenser for medarbejderen. Endvidere er ydelser, der er forebyggende for at undgå konkrete arbejdsskader, ligeledes uden skattemæssige konsekvenser for medarbejderen. SKAT anfører, at det eksempelvis kan være skader på bevægeapparatet, hvis der er tale om fysisk belastende arbejde, løft, skub osv. Dermed er forebyggende ydelser som fx individuelt fremstillede indlæg også omfattet af skattefritagelsen, hvis den ansatte har fysisk belastende arbejde eller går meget i løbet af arbejdsdagen. Der henvises til: https://www.skat.dk/SKAT.aspx?oID=1827006
Alternativt kan ordningen også, jf., SKM2009.518.SR, etableres som en fleksibel lønpakke, således at medarbejderen frivilligt tilmelder sig ordningen og samtidig kompenserer virksomheden for udgiften ved at acceptere en fremadrettet generel og reel reduktion af kontantlønnen uden skattemæssige konsekvenser for medarbejderen. I en sådan ordning vil medarbejderen altså selv skulle betale for behandlingen men udgiften vil blive trukket fra medarbejderens løn før skat.
Pkt. 7: BEHANDLINGSSTED  
Behandlingerne finder sted på virksomhedens adresse. Fodterapeuten medbringer det nødvendige udstyr til behandlingen. Virksomheden stiller et velegnet lokale til rådighed for behandlingerne som minimum med adgang til håndvask.
eller
Behandlingerne finder sted på fodterapeutens klinik beliggende XX. 
Pkt. 8: BEHANDLINGSTIDSPUNKT OG BESTILLING AF BEHANDLINGER
Behandlingen finder sted på følgende dage/tidspunkter: XX
De praktiske forhold vedrørende bestilling af behandlinger i ovennævnte tidsrum aftales nærmere mellem virksomheden og fodterapeuten.
Pkt. 9: FERIE 
Fodterapeuten er forpligtet til at meddele virksomheden afholdelse af ferie senest 14 dage før første feriedag. 
Pkt. 10: SYGDOM  
Såfremt fodterapeuten bliver syg, skal meddelelse herom så hurtigt som muligt gives til virksomheden. 
Pkt. 11: TAVSHEDSPLIGT OG JOURNALFØRING 
Fodterapeuten har jf. sin statsautorisation tavshedspligt. Det betyder, at fodterapeuten ikke uden medarbejderens samtykke må videregive oplysninger om dennes sundhedstilstand eller andre oplysninger opnået under behandlingen til 3. mand. Hvis der skal videregives information om dette til virksomheden, skal medarbejderen afgive skriftligt samtykke. 
Fodterapeuten har endvidere pligt til at føre journal, jf. gældende lovgivning, 
Pkt. 12: FORSIKRING OG KLAGEADGANG
Fodterapeuten har obligatorisk ansvarsforsikring gennem sit medlemskab af Danske Fodterapeuter. 
Fodterapeutens statsautorisation medfører, at behandlede personer har mulighed for at klage over den modtagne behandling til en offentlig myndighed (Styrelsen for Patientsikkerhed, tidligere kaldet Patientombuddet). 
Pkt. 13: OPSIGELSE
Denne aftale kan opsiges af begge parter med 3 måneders varsel. Opsigelsen sker til udløb af en kalendermåned og skal foregå skriftligt. Opsigelsen skal være modtageren i hænde senest den sidste dag i måneden.
.

